**Կումի** (կոր.՝ 구미시, 龜尾市, Gumi-si), քաղաք, Հյուսիսային Գյոնգսանգ գավառ, Հարավային Կորեա։ Արդյունաբերական մեծ կենտրոն։ Տեղակայված է երկրի գլխավոր ավտոճանապարհի վրա՝ Սեուլ-Պուսան։

Պատմություն
-----------

Սիլլա պետության ժամանակ այժմյան Կումիի փոխարեն տեղակայված էր Իլսոնգուն։ 614 թվականին կոմսությունը հասել է «չու» կարգավիճակի։ Չոսոն թագավորության դարաշրջանում Իլսոնը մի քանի անգամ փոխել է իր անվանումը, 1413 թվականին այստեղ տեղակայված էր Սոնջու կոմսությունը, հետո, 1896 թվականին տարածքն անցավ Սոնսան կոմսությանը։ Կումին կոմսության շրջաններից մեկն էր (1914 թվական)։ 1963 թվականին կումին հասել է Հարավային Կորեայի վարչական բաժանման, իսկ 1978 թվականին դարձել է քաղաք։ 1960 և 1970 թվականներին Կումին զարգացավ և դարձավ երկրի խոշոր արդյունաբերական կենտրոններից մեկը։ Սոնսան կոմսությունը միացվել է Կումիին 1995 թվականին։

Աշխարհագրություն
----------------

Կումին տեղակայված է Կյոնսան-Պուկտո գավառի կենտրոնական մասում։ Լանդշաֆտը հիմնականում լեռնային է։ Արևմուտքում և հյուսիս-արևմուտքում սահմանակցում է Սանջու և Կիմչխոն քաղաքների հետ, հարավում Չխիլգոկ կոմսության հետ, արևելքում Կունվի կոմսության հետ, հյուսիսում և հյուսիս-արևելքում Իյսոն կոմսության հետ։

Տնտեսագիտություն
----------------

Մինչև XX դարի 60-ական թվականները Կումիի արդյունաբերությունը զարգացած չէր։ Սակայն 60-ական թվականներին որոշվեց, որ այստեղ պետք է հիմնադրվի արդյունաբերական կենտրոն։ Այդ ժամանակից սկսված Կումիի տնտեսությունը սերտորեն կապված է արդյունաբերական արտադրության հետ։ Այստեղ տեղակայված են կորեական խոշորագույն ընկերությունների գործարանները. LG, Սամսունգ, Daewoo և այլն։ Հիմնական արտադրանքը սպառողական էլեկտրոնիկան է և տեքստիլ արդյունաբերությունը։

Զբոսաշրջությունը և տեսարժան վայրերը
-----------------------------------

* Սիլլա և Չոսոն դարաշրջանի բուդդայական տաճարների շարք. Յակսա, Տեդոնսա, Տորիսա։
* Կոնֆուցիականության դպրոց Կիմո Սովոն։ Այժմ նրա փոխարեն տեղակայված է թանգարան բաց երկնքի տակ։
* Տոսոն քարանձավ։ Այս պահին տուրիստների համար բաց է։
* Ռազմական ամրոց Կիմոսան լեռան վրա։

Երկվորյակ քաղաքներ
------------------

Կումին համարվում է երկվորյակ հետևյալ քաղաքներին.

* Չինաստանի Ժողովրդական Հանրապետություն Ջոնլի, Չինաստան՝ 1989 թվականից
* Ճապոնիա Օցու, Ճապոնիա՝ 1990 թվականից
* Ղրղզստան Բիշկեկ, Ղրղզստան՝ 1991 թվականից
* Չինաստանի Ժողովրդական Հանրապետություն Շենյան, Չինաստան՝ 1997 թվականից
* Չինաստանի Ժողովրդական Հանրապետություն Չանշա, Չինաստան՝ 1998 թվականից
* Մեքսիկա Մեխիկալի, Մեքսիկա՝ 1998 թվականիվ
* Նիդերլանդներ Էյնդխովեն, Նիդեռլանդներ՝ 2003 թվականից

Խորհրդանիշներ
-------------

* Ծառ. Ձելկովա
* Ծաղիկ. Ոսկեզանգ
* Թռչուն. Սովորական կաչաղակ
* Թալիսման. Տոմի կրիա (Tomi, Tortoise Of Millennium Intelligence) (քաղաքի անվանում Կումին նշանակում է «Կրիայի պոչ»)

Հայտնի բնիկներ
--------------

Կումիում ծնվել են մի քանի հայտնի անձնավորություններ, ովքեր մեծ ներդրում ունեն քաղաքի զարգացման գործում.

* Պակ Չոնխի՝ Հարավային Կորեայի նախկին նախագահը։
* Կիլ Ջե՝ կոնֆուցիականության դպրոցի հիմնադիրներից մեկը։
* Պակ Նոկջու՝ պխանսորիի հայտնի վարպետ։

Ծանոթագրություններ
------------------

1. ↑
2. ↑  История Куми Archived 2008-05-18 at the Wayback Machine.(անգլ.)
3. ↑  Industrial complex of Gumi Archived 2008-07-05 at the Wayback Machine.(անգլ.)
4. ↑  Города-побратимы Куми Archived 2008-07-05 at the Wayback Machine.(անգլ.)
5. ↑  "Symbol/Emplem". Արխիվացված է the original 2013 թ․ նոյեմբերի 10-ին. Retrieved 2013 թ․ նոյեմբերի 10.
6. ↑  Исторические личности Куми Archived 2008-05-18 at the Wayback Machine.(անգլ.)

Տես նաև
-------

* Հարավային Կորեայի քաղաքների ցանկ

Արտաքին հղումներ
----------------

* Официальный сайт города(անգլ.)
* Страница города в вики-энциклопедии Galbijim(անգլ.)
* Статья в журнале Компьютерра